Tilinpäätös 31 päivältä joulukuuta 2005

Tase 31 päivältä joulukuuta 2005 ja 2004

Varainhoitovuoden taloudellinen tulos 31 päivältä joulukuuta 2005

Varainhoitovuotta 2005 koskeva rahavirtalaskelma

LIITETIEDOT TILINPÄÄTÖKSEEN 31 PÄIVÄLTÄ JOULUKUUTA 2005

1. Kirjanpitoperiaatteet

1.1 Säännöstö ja tilinpäätöksen esittäminen

Euroopan tilintarkastustuomioistuimen kirjanpidossa ja tilinpäätöksen laadinnassa noudatetaan Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 säännöksiä sekä Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 säännöksiä.

Tilinpäätöksen laadinnassa on noudatettu 1. tammikuuta 2005 alkaen suoriteperusteisen kirjanpidon periaatetta. Tilintarkastustuomioistuimen avaava tase on laadittu 28. joulukuuta 2004 hyväksyttyjen uusien kirjanpitosääntöjen mukaisesti, joita on sovellettu ensimmäisen kerran varainhoitovuonna 2005.

Varainhoitovuotta 2004 koskevia vertailutietoja on mukautettu tilintarkastustuomioistuimen uusien kirjanpitoperiaatteiden huomioon ottamiseksi.

Täsmäytetyt tasetilit – sellaisina kuin ne on viimeksi määritetty varainhoitovuoden 2004 kirjanpitoperiaatteiden yhteydessä – esitetään liitetietojen kohdassa 10.

Tilintarkastustuomioistuin sovelsi 31. joulukuuta 2004 ensimmäistä kertaa kirjanpitosääntöä nro 12 ”Työsuhde-etuudet”, jonka komission tilinpitäjä hyväksyi 28. joulukuuta 2004 tekemällään päätöksellä Euroopan yhteisöjen yleiseen talousarvioon sovellettavan varainhoitoasetuksen 133 artiklan mukaisesti; näin ollen tilintarkastustuomioistuimen jäsenten eläkesitoumuksista aiheutuvat varaukset kirjataan nyt tilintarkastustuomioistuimen tilinpäätökseen. Varaukset kirjataan arviointipäivään mennessä suoritetun palvelusajan osalta tehdyille sitoumuksille vakuutusmatemaattisessa arvioinnissa määritetyn arvon mukaisina. Vastapainoksi tilintarkastustuomioistuin kirjasi varainhoitovuonna 2004 pitkäaikaisia saamisia jäsenvaltioilta. Kirjanpitosääntö nro 12 on tällä hetkellä tarkistettavana. Ennen asiaa koskevaa lopullista päätöstä tilintarkastustuomioistuin on toiminut komission ohjeiden mukaisesti ja vähentänyt vuodesta 2005 alkaen eläkesitoumuksiin liittyvät ”saamiset” jäsenvaltioilta nettovaroja koskevan määrän muodostamiseksi. Vertailutietoja on mukautettu.

1.2 Aineeton ja aineellinen käyttöomaisuus

Aineeton ja aineellinen käyttöomaisuus arvostetaan hankinta-arvoon poistoista ja arvon alenemisesta aiheutuvat vähennykset huomioon ottaen.

Poistot kirjataan lineaarisen, arvioituun käyttöikään perustuvan menetelmän avulla seuraavasti:

Atk-ohjelmistot 4 vuotta Rakennus 25 vuotta Koneet ja laitteet 4, 8 vuotta Kalusto ja ajoneuvot 4, 8, 10 vuotta Atk-laitteet 4 vuotta Vuokrakiinteistöjen kunnostustyöt vuokrasopimuksen kesto

1.3 Ennakkomaksut

Ennakkomaksulla edunsaajalle maksetaan rahasumma ennakkoon (esimerkiksi käteisvaroja). Ennakkomaksu voidaan jakaa useisiin osasuorituksiin, jotka maksetaan ennakkorahoitussopimuksessa määrättynä ajanjaksona. Käteisvarat (tai ennakkomaksu) joko maksetaan takaisin tai se käytetään tiettyyn tarkoitukseen sopimuksessa määrättynä ajanjaksona.

Vuoden lopussa jäljellä olevat ennakkomaksut arvostetaan maksettuihin alkuperäisiin määriin, joista vähennetään seuraavat erät: palautetut määrät, selvitetyt tukikelpoiset määrät, vuoden lopussa selvittämättä olevat arvioidut tukikelpoiset määrät sekä arvon alennukset.

1.4 Saamiset

Saamiset arvostetaan nimellisarvoonsa, josta vähennetään mahdollinen arvon alentuminen.

1.5 Velat

Velat kirjataan taseeseen nimellisarvoonsa.

1.6 Tilintarkastustuomioistuimen jäsenten eläkejärjestelmään liittyvät velvoitteet

Tilintarkastustuomioistuimen jäsenten palkkajärjestelyistä 18 päivänä lokakuuta 1977 annetun neuvoston asetuksen (EY, Euratom, EHTY) N:o 2290/77 (EYVL L 268, 20.10.1977, s. 1) mukaisesti eläkejärjestelmässä määrätyt etuudet otetaan menoiksi yhteisöjen talousarvioon ja jäsenvaltiot takaavat yhdessä näiden etuuksien maksamisen.

Jäsenvaltioiden takaamat määrät perustuvat toisaalta kirjanpitosääntöön nro 12 ”Työsuhde-etuudet”, jonka komission tilinpitäjä hyväksyi 28. joulukuuta 2004 tekemällään päätöksellä Euroopan yhteisöjen yleiseen talousarvioon sovellettavan varainhoitoasetuksen 133 artiklan mukaisesti, ja toisaalta komission henkilökohtaisten etuuksien hallinto- ja maksutoimiston asiantuntijoiden suorittamaan vakuutusmatemaattiseen laskelmaan.

2. Aineeton ja aineellinen käyttöomaisuus

(1000 euroa) 2005 2004 Arvo ennen poistoja Kumulatiiviset poistot Nettokirjanpitoarvo Nettokirjanpitoarvo Aineeton käyttöomaisuus 1 621 (1 084) 537 443 Aineellinen käyttöomaisuus — Maa-alueet ja rakennukset 52 581 (17 606) 34 975 39 177 — Koneet ja laitteet 1 247 (889) 358 514 — Kalusto ja ajoneuvot 1 993 (1 363) 630 789 — Atk-laitteet 4 049 (2 651) 1 398 1 516 — Muu aineellinen käyttöomaisuus 1 044 (435) 609 783 — Keskeneräiset rakennukset 25 — 25 100 Välisumma 60 939 (22 944) 37 995 42 879 Yhteensä 62 560 (24 028) 38 532 43 322

3. Lyhytaikaiset ennakkomaksut

Vuoden 2004 määrä vastaa varoja, jotka tilintarkastustuomioistuin oli maksanut ennakkona hankevastaavalle rakennushankkeen yhteydessä.

4. Lyhytaikaiset saamiset

Suurin osa lyhytaikaisista saamisista liittyy todettuihin, perimättä oleviin maksuihin; 1 392 326 euron määrä liittyy toimielimen henkilöstön kansallisten eläkeoikeuksien siirtämiseen.

Muut saamiset käsittävät lähinnä tilintarkastustuomioistuimen jäsenten ja henkilöstön jo tekemien työmatkojen kuluja varten maksetut ennakot, joihin liittyviä tilityksiä ei ole vielä tehty.

5. Työsuhde-etuudet

Työsuhde-etuudet koskevat tilintarkastustuomioistuimen jäsenten tulevia eläkeoikeuksia.

6. Lyhytaikaiset velat

Lyhytaikaiset velat koskevat velkoja toimittajille, työmatkakuluja, joita luottokorttiyhtiö ei ole vielä laskuttanut, sekä velkoja muille edunsaajille.

Kohtaan kuuluvat myös velat, jotka liittyvät henkilöstölle maksattamatta oleviin, henkilöstösääntöihin perustuviin oikeuksiin tai työmatkakuluista aiheutuviin määriin.

7. Nettovarat

Nettovarojen muutokset vuonna 2005:

(1000 euroa) Saldo 31. joulukuuta 2004 43 252 Oikaisut – kirjapitoperiaatteiden muutokset (liitetiedot, kohta 10) 5 808 Tilintarkastustuomioistuimen jäsenten eläkesitoumuksista aiheutuvia varauksia 31. joulukuuta 2004 vastanneen määrän peruuttaminen (43 690) Nettovarat 31. joulukuuta 2004 5 370 Varainhoitovuoden taloudellinen tulos (16 820) Nettovarat 31. joulukuuta 2005 (11 450)

8. Hallinnollisesta toiminnasta saatavat tuotot

Kohtaan kuuluvat lähinnä tilintarkastustuomioistuimen jäsenten ja henkilöstön palkkoihin liittyvät verot ja sosiaaliturvamaksut.

9. Muut hallintokulut

Kohtaan kuuluvat pääasiassa kiinteistöjen vuokrat ja muut kulut, jäsenten ja henkilöstön työmatkakulut, atk-kulut sekä täydennyskoulutuksesta aiheutuvat kulut.

10. Suoriteperusteisen kirjanpidon käyttöönoton vaikutukset

Tilintarkastustuomioistuin otti varainhoitovuoden aikana käyttöön suoriteperusteisen kirjanpidon periaatteet. Periaatteiden käyttöönotto on aiheuttanut seuraavat oikaisut vertailutietoihin:

Vastaavaa

(1000 euroa) 31.12.2004 oikaistu Muutokset 31.12.2004 Aineeton käyttöomaisuus 443 28 415 Aineellinen käyttöomaisuus 42 879 719 42 160 Vaihto-omaisuus — (197) 197 Lyhytaikaiset ennakkomaksut 3 514 3 514 — Lyhytaikaiset saamiset 1 909 525 1 384 Pitkäaikaiset saamiset (1) 43 690 — 43 690 Rahat ja pankkisaamiset 7 108 — 7 108 99 543 4 589 94 954





Vastattavaa

(1000 euroa) 31.12.2004 oikaistu Oikaisut 31.12.2004 Nettovarat (kohta 7) 49 060 5 808 43 252 Pitkäaikainen vieras pääoma 43 885 176 43 709 Riski- ja kuluvaraus 1 634 1 634 — Lyhytaikaiset velat 4 964 (3 029) 7 993 99 543 4 589 94 954

Suoriteperusteisen kirjanpidon käyttöönotosta aiheutuvat kirjanpitosääntöjen ja -menetelmien muutokset edellyttivät seuraavia oikaisuja sellaisten tekijöiden huomioon ottamiseksi, joita ei tarvinnut aiemmin esittää tilinpäätöksessä:

(1000 euroa) Euroopan komission tuloksi kirjaama ennakoiden saamasaldo 7 051 Käyttöomaisuus (josta 99 843 keskeneräisiin rakennuksiin), poistot laskettu kuukausittain aiemman vuosittaisen laskennan sijasta 746 Vaihto-omaisuus, siirretty pois taseesta (197) Ennakot K2-rakennushankkeen hankevastaavalle 3 514 Velat, maksamattomat laskut (624) Siirtovelat ja ennakkomaksut sekä väliaikaistilit, laskuttamatta olevat kulut ja menoennakot (3 048) Muut: henkilöstön pitämättömät lomat 31. joulukuuta 2004 (1 634) Yhteensä 5 808

11. Taseen ulkopuoliset sitoumukset

Euroopan tilintarkastustuomioistuin allekirjoitti 15. joulukuuta 1999 Luxemburgin valtion kanssa puitesopimuksen yhden tai useamman laajennusosan rakentamisesta tilintarkastustuomioistuimen rakennukseen. Puitesopimuksen mukaan:

Luxemburgin valtio sitoutuu vuokraamaan tilintarkastustuomioistuimelle maa-alan, jolle ensimmäinen laajennusosa on tarkoitus rakentaa, 1 (yhden) euron hintaan ja enintään 49 vuodeksi. Muille laajennusosille voidaan vuokrata maa-ala enintään yhtä pitkäksi aikaa kuin ensimmäiselle laajennusosalle.

Lisäksi Luxemburgin valtio sitoutuu myymään tarvittaessa tontit yhteisen asiantuntijalausunnon perusteella määriteltävään markkinahintaan.

Tilintarkastustuomioistuin puolestaan sitoutuu siihen, että se pyrkii kaikin tavoin ostamaan tontit Luxemburgin valtiolta ja pyytää budjettivallan käyttäjältä tähän tarvittavat varat.

Tavarantoimittajat ovat lisäksi asettaneet pankkitakuut seuraaviin suorituksiin liittyvien sopimusten toteuttamiseksi:

(1000 euroa) — matkatoimistopalvelut: 20 — virka-autojen pitkäaikainen vuokraus: 75 — ravintolapalvelut: 28 Yhteensä 123

Neljään voimassa olevaan kiinteistön vuokrasopimukseen liittyvien vuokrasitoumusten määrä on 9 951 290 euroa, joka jakautuu tarkemmin seuraavasti:

(1000 euroa) — Kiinteistöt: 9 758 — Brysselin toimipiste: 144 — Pysäköintitilat: 50 Yhteensä 9 952

(1) Määrä vähennetty nettovaroista (kohta 7)